Igal juhul reedel käisin teatud persoonide poolt palavalt  soovitatud loengus "Väljendus- ja vaidlusõpetus". Ma polegi üheski loengus niipalju irvitada saanud. Enamus mu teisi õppejõude pole ka õnneks täielikud kuivikud, aga see oli tase omaette. Tervitaksin siinkohal herr Uudeleppa, kes kindlasti hullult guugeldanud juba on. Või siis mitte. Igal juhul tervitan. Siis räägiti natuke ainest, toodi näiteid elust enesest ja üleüldse tundus täpselt selline värk, mida reede õhtuks vaja oleks. Äkki õpin isegi aeglasemalt ja selgemini rääkima. Igal juhul oma tutvustamisel  puristasin niipalju juttu, et üks hetk hakkas piinlik ja lõpetasin kiirelt ära. Muude kaasvõitlejate pealt võis näha, et rollimängudega tegelemine on mu mölapidamatusele suht hästi mõjunud. Muide, ma olen ainuke energeetik seal kambas.